भारत का विकास उसके गाँवो के विकास मे छिपा है। हमारे गाँव सुखी और खुशहाल होंगे तो देश तरक्की के नए नए कीर्तिमान स्थापित करेगा। हमे भारत को तरक्की की राह पर आगे ले जाने के लिए ना तो लूट-खसूट मे लगे राजनेता चाहिए जिनमे इच्छाशक्ति की कमी है और ना ही इनके इशारे पर नाचती अक्षम सरकारी मशीनरी। इस देश को आगे ले जाने के लिए हमे भारत माँ के इलेंगो जैसे सच्चे सपूत चाहिए। इलैंगो ने कूतंबाकम(तमिलनाडू) के पहले मैकेनिकल इंजीनियर होने का गौरव हासिल किया लेकिन इन्होने गाँव के विकास को अपने व्यक्तिगत हितो से ऊपर रखते हुए, अपनी सरकारी नौकरी को तिलांजलि दी और गाँव मे ही बसे रहे। गाँव की खुशहाली के लिए काम किया और पंचायत चुनावों मे खड़े हुए।